पाएं अपने शहर की ताज़ा ख़बरें और फ्री ई-पेपरडाउनलोड करें
फरीदाबाद. रविवार रात को अवैध हथियारों की फैक्ट्री से पुलिस ने हथियारों का भारी मात्रा में जखीरा बरामद किया है। इस जखीरे को देख पुलिस हैरत में पड़ गई। इससे पहले तस्करी की सूचना मिलने के बाद बाइक सवार युवकों द्वारा एक पुलिसकर्मी की आंखों में मिर्च झोंकने के बाद ही इस मामले का भंडाफोड़ हुआ है।
पुलिस द्वारा पकड़े गए दो आरोपियों से पूछताछ के बाद खुलासा हुआ कि उनकी मुजेसर गांव में अवैध हथियार बनाने की फैक्ट्री चल रही है। मौके से भारी मात्रा में अवैध हथियार बरामद हुए हैं। मुजेसर थाने के एसएचओ गजेंद्र के अनुसार रविवार को हथियारों की तस्करी की सूचना मिलते ही उनकी टीम बाटा मोड़ पर पहुंच गई।
वहां दो बाइक सवार युवकों का पीछा करते हुए पुलिसकर्मी उमर मोहम्मद की आंखों में बाइक सवार युवकों ने मिर्च झोंक दी। इसके बाद पुलिस ने दोनों युवकों को काबू किया। दोनों के नाम रमेश व राधाकिशन पता लगे। रमेश भड़ोकर मथुरा व राधा किशन भी भड़ोकर मथुरा का रहने वाला था। पूछताछ में इनसे अवैध हथियार बनाने वाली फैक्ट्री के बारे में पता लगा।
(आगे की स्लाइड्स में पढें पूरी खबर)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn